Q=14	C=7	SS=0	LS=0	PS=0	DC=7	LC=0	SD=0	BS=1	G0=5	G1=4	G2=2	DLID=kaa_Latn	BODY=2020 jylǵy 27 qańtar 21:15\nNUR-SULTAN. QazAqparat - Roman Sklıar respýblıkalyq avtojoldardaǵy tótenshe jaǵdaı máseleleri boıynsha birqatar tapsyrmalar berdi, dep habarlaıdy primeminister.kz.\nElimizdegi joldarda jabylǵan 18 ýchaskede kólik qozǵalysy qalpyna keltirildi Boranǵa baılanysty alty oblystaǵy 21 ýchaskede jol jabyq Qolaısyz aýa raıyna baılanysty 10 ýchaskede jol jabyldy\nBúgin, 27 qańtarda Premer-Mınıstrdiń orynbasary Roman Sklıardyń tóraǵalyǵymen respýblıkanyń avtomobıl joldaryndaǵy tótenshe jaǵdaılar máselesi boıynsha selektorlyq keńes ótti.\nBul másele boıynsha ishki ister mınıstri Erlan Turǵymbaev, Indýstrııa jáne ınfraqurylymdyq damý vıtse-mınıstri Berik Kamalıev baıandama jasady, aımaqtardaǵy jaǵdaı týraly Aqmola, Qaraǵandy, Qostanaı, Pavlodar, Soltústik Qazaqstan oblystary men Nur-Sultan qalalary ákimderiniń orynbasarlary baıandady.\nBúgingi kúni respýblıkanyń avtojoldarynda 750 adam qutqaryldy, onyń ishinde 139 bala; 47 adam evakýatsııalandy, onyń ishinde 11 bala, 1,5 myńnan astam tehnıka qar qursaýynan shyǵaryldy.\nІІM málimetinshe, respýblıka boıynsha avarııalyq-qutqarý jumystaryna 1644 adam men 1153 tehnıka jumyldyrylǵan.\nBúgingi tańda respýblıkalyq mańyzy bar avtojoldarda 33 ýchaske jabyq bolyp qalatynyn aıtty. Avtojoldardyń jabyq ýchaskelerin tazalaý úshin qar tazalaıtyn 442 tehnıka jumyldyrylǵan.\nKeńes qorytyndysy boıynsha Roman Sklıar osy máselege úzdiksiz monıtorıng júrgizýdi tapsyrdy. Bul rette, ákimdikterge qar qursaýynan týyndaǵan avtojoldardy paıdalanýshylarǵa tamaq berýdi uıymdastyrý arqyly ýaqytyly ornalastyrý mindeti qoıyldy; jylytý pýnktteri medıtsınalyq qyzmettermen, qajetti azyq-túlik ónimderimen jáne janar-jaǵarmaımen qamtamasyz etilýi tıis.\nBudan basqa, ulttyq ekonomıka jáne ishki ister mınıstrlikterine zańnamada belgilengen tártippen memlekettik materıaldyq rezervti brondaý jáne qar tazalaý tehnıkasyn oblys ákimdikterine, Nur-Sultan jáne «QazAvtoJol» UK» AQ-na berýdi jedeldetý tapsyryldy.\nBasty sózder: QR Úkimeti, Oqıǵa, Tótenshe oqıǵalar, apattar, Kólik,